Taip, nauja įmonė gali gauti paskolą. Tiesa, mes norime pabrėžti, kad tokias paskolas bendrovės paprastai suteikia naudodamos ES arba LR valdžios paramos fondų lėšas. Jeigu šiuo metu negalioja tokios programos, tikėtina, kad jauna arba visiškai nauja įmonė nelabai galės pasiskolinti reikiamos sumos. Štai pavyzdžiui bankas neretai atsisako dirbti su jaunesnėmis nei ~5 metų įmonėmis. Kredito unijos ir internetinės skolinimo platformos nori, kad bendrovė veiktų bent 18-24 mėnesius.
Tačiau, jeigu esate jaunos įmonės atstovai ir Jūsų organizacijoje yra pakankamai stabilus piniginis srautas, galite pateikti paraišką paskolai gauti.
Nemaišykite šio dalyko su paskola verslui pradėti. Tai yra kiek kitokia paslauga, daugiau susijusi su investavimu ir subsidijavimu nei su paskola verslui (SME arba MVĮ paskola).